གློ་བོའི་རྒྱལ་པོ།

གློ་བོའི་རྒྱལ་རབས་ཀྱི་མཚན་ཐོ། 

གློ་བོ་རྒྱལ་པོའི་མཚན་ནི་ཨ་ཧཾ་དབང་རྒྱལ་རྡོ་རྗེ་བར་རྒྱལ་རབས་མུ་ཐི་ལིའི་ཕྲེང་མཛེས་གཞིར་བཞག་དང་། དེ་མན་གྱི་མཚན་བཅོ་བརྒྱད་ཁྲི་ཆེན་རྡོ་རྗེ་འཆང་ཆེན་པོས་མཛད་པའི་རྒྱལ་རབས་རིན་ཆེན་ཕྲ་ཚོམས་ལ་གཞིར་བཅོལ་ཁུལ་ཡིན། ལོ་ཚིགས་ནི་རང་གི་ཡིག་ཆ་ཁུངས་ལྡན་དང་གློ་རྒྱལ་ཕྲན་དང་གློ་བོའི་མོ་ལྷ་ཞེས་པ་གཉིས་དང་། བླ་མའི་བླ་མ་ཞེས་པའི་རྣམ་ཐར་ནང་འཁོད་གཙོ་ཟུང་བྱས་ཁུལ་ཡིན། 

 གློ་བོའི་མི་དཔོན། 
 ཀ། ཤེས་རབ་བླ་མ། (གློ་བོའི་མི་དཔོན། ཕྱི་ལོ་ ༡༣༨༠ ཡས་མས།) 
 ཁ། ཆོས་སྐྱོང་འབུམ། (གློ་བོ་དང་དོལ་པོའི་མི་དཔོན། ཕྱི་ལོ་ ༡༤༠༠ ཡས་མས།) བཙུན་མོ་གྷ་མ། (གཙོ་ཆོ་བ་སར་བརྟན་གྱི་བུ་མོ།)

 གློ་བོའི་རྒྱལ་པོ་རིམ་བྱུང་། 

 ཨ་མ་དཔལ་བཟང་པོ་རྒྱལ་མཚན། (གློ་བོའི་རྒྱལ་པོ་ཐོག་མ། ཕྱི་ལོ་ ༡༤༢༥ ཡས་མས།) བཙུན་མོ་ཚེ་དབང་སྒྲོན་མ། (ཤངས་ཡུད་པ་རྒྱ་དཔོན་གཙང་གི་བུ་མོ།)
ཨ་མགོན་བཟང་པོ། (ཕྱི་ལོ་ ༡༤༥༠ ཡས་མས།) བཙུན་མོ་དཔལ་སྐྱོང་ངམ་དྲི་མེད་རྒྱལ་མོ། (གུ་གེ་ལྷ་བཙུན་ཆེན་མོའི་སྲས་མོ།)
 ཨ་ཧཾ་བཀྲ་ཤིས་མགོན། (༡༤༨༩ ལོར་གཤེགས།) 
 ཨ་མཆོག་སེང་གེ་རྡོ་རྗེ་བསྟན་པ། (༡༤༩༦ ལོར་གཤེགས།) བཙུན་མོ་གུ་གེ་རྒྱལ་པོའི་སྲས་མོ། (མཚན་མ་གསལ།) 
 བདེ་ལེགས་རྒྱ་མཚོའི་དཔལ་མངའ་བ། (༡༥༠༠ ལོར་གཤེགས།) 
 ཨ་ཧཾ་གྲགས་པ་མཐའ་ཡས། (ཕྱི་ལོ་ ༡༥༠༥ ཡས་མས།) 
 སྡེ་པ་བསྟན་པའི་རྒྱ་མཚོ། 
 ཁྲི་ཐོག་པ་བཀྲ་ཤིས་སྟོབས་རྒྱས། (ཕྱི་ལོ་ ༡༥༣༠ ཡས་མས།) 
 ཆོས་རྒྱལ་རྒྱ་ཧོར་དཔལ་བཟང་། (ཕྱི་ལོ་ ༡༥༥༠ ཡས་མས།) 
 ཨ་ཧཾ་དོན་གྲུབ་རྡོ་རྗེ། (ཕྱི་ལོ་ ༡༥༨༠ ཡས་མས།) 
 ཨ་ཧཾ་བསམ་གྲུབ་རྡོ་རྗེ། (ཕྱི་ལོ་ ༡༦༢༠ ཡས་མས།) 
 ཨ་མགོན་བསམ་གྲུབ་རབ་བརྟན། (ཕྱི་ལོ་ ༡༦༥༠ ཡས་མས།) བཙུན་མོ་ཨ་ཡུམ་ཉི་ཟླ་རྒྱལ་མོ། (འབྲས་ལྗོངས་རྒྱལ་པོ་མངའ་བདག་ཕུན་ཚོགས་རིག་འཛིན་གྱི་སྲས་མོ།) 
 ཨ་ཧཾ་བསམ་གྲུབ་དཔལ་འབར། (ཕྱི་ལོ་ ༡༦༧༥ ཡས་མས།)  བཙུན་མོ་བདག་མོ་དཔལ་འཛིན་དབང་མོ། 
 ཨ་མགོན་ཚེ་དབང་ངམ་རྗེ་གཙུག་རྒྱན་ནོར་བུ། (ཕྱི་ལོ་ ༡༧༠༠ ཡས་མས།) 
 ཨ་མགོན་བཀྲ་ཤིས་རྣམ་རྒྱལ། (ཕྱི་ལོ་ ༡༧༢༠ ཡས་མས།)  བཙུན་མོ་ནོར་འཛིན་དབང་མོ། (ལ་དྭགས་རྒྱལ་པོ་ཉི་མ་རྣམ་རྒྱལ་གྱི་སྲས་མོ།) 
 ཨ་མགོན་བསོད་ནམས་བསྟན་འཛིན་དབང་རྒྱལ། (ཕྱི་ལོ་ ༡༧༤༠ ཡས་མས།) 
 ཨ་ཧཾ་དབང་རྒྱལ་རྡོ་རྗེ། (ཕྱི་ལོ་ ༡༧༨༠ ཡས་མས།) 
 ཨ་ཧཾ་བཀྲ་ཤིས་སྙིང་པོ། (ཕྱི་ལོ་ ༡༨༠༠ ཡས་མས།) 
 ཨ་ཧཾ་འཇམ་དཔལ་དགྲ་འདུལ་ལམ་ཐེག་མཆོག་སེང་གེ། (ཕྱི་ལོ་ ༡༨༢༥ ཡས་མས།) བཙུན་མོ་པདྨ་བུ་ཁྲིད། (ཕུག་སྟོད་བླ་བྲང་གི་བུ་མོ།) 
 ཨ་ཧཾ་ཀུན་དགའ་ནོར་བུ། (ཕྱི་ལོ་ ༡༨༤༥ ཡས་མས།) བཙུན་མོ་བཀྲ་ཤིས་བུ་ཁྲིད། (བདག་ཆེན་ཤར་པའི་བུ་མོ།) 
 ཨ་མགོན་ཁམས་གསུམ་དབང་འདུས་སམ་འཇམ་དབྱངས་དབང་འདུས། (༡༨༥༨-༡༨༦༣) བཙུན་མོ་ཚེ་མཆོག་སྒྲོལ་མ། 
 རྒྱལ་སྲས་སྨྱོན་པ། (ཕྱི་ལོ་ ༡༨༦༥ ཡས་མས།) 
 ཨ་མགོན་དངོས་གྲུབ་དཔལ་འབར། (ཕྱི་ལོ་ ༡༨༦༨-༡༨༩༤ ཡས་མས།) 
 ཨ་མགོན་འཇམ་དབྱངས་དཔལ་འབར་རམ་འཇམ་དབྱངས་རྒྱལ་མཚན། (༡༨༩༤-༡༩༣༥) བཙུན་མོ་བདེ་སྐྱིད། (ཕུག་སྟོད་བླ་བྲང་གི་བུ་མོ།) 
 ཨ་མགོན་འཇམ་དཔལ་བསྟན་འཛིན་དགྲ་འདུལ། (ཕྱི་ལོ་ ༡༩༣༥-༡༩༥༤ དང་ ༡༩༥༨-༦༥ ཡས་མས།)  བཙུན་མོ་སྐལ་བཟང་ཆོས་སྒྲོན། (ཞྭ་ལུ་ཀུན་བཟང་གི་སྐུ་དྲག་རིགས་རྒྱུད།) 
 ཨ་ཧཾ་དབང་འདུས་སྙིང་པོ། (༡༩༥༥-༡༩༥༧)  བཙུན་མོ་བདེ་སྐྱིད་སྒྲོལ་དཀར། (རྟ་ཀྱང་བྲག་འཇུན་གྱི་བུ་མོ། རྟ་ཀྱང་བྲག་འཇུན།) 
 ཨ་མགོན་འཇིག་མེད་རྡོ་རྗེ་དཔལ་འབར། (༡༩༦༦-༢༠༠༨) བཙུན་མོ་འཆི་མེད་སྲིད་སྒྲོལ། (ཞྭ་ལུ་ཀུན་བཟང་གི་སྐུ་དྲག་རིགས་རྒྱུད།)